ΓΡΑΠΤΗ ΕΡΩΤΗΣΗ E-2181/00

υποβολή: Bertel Haarder (ELDR) προς την Επιτροπή

(3 Ιουλίου 2000)

Θέμα: Αρχή αρμόδια για τον έλεγχο των σκαφών αναψυχής που φέρουν το σήμα ΕΚ

1. Εάν ένα σκάφος αναψυχής έχει ναυπηγηθεί σε ένα κράτος μέλος, έχει λάβει το σήμα ΕΚ από εξουσιοδοτημένο οργανισμό άλλου κράτους μέλους, και αποτελεί αντικείμενο αγωγής για κατασκευαστικά ελαττώματα που έχει κατατεθεί από πολίτη σε τρίτο κράτος μέλος, θα μπορούσε να διευκρινίσει η Επιτροπή ποια αρχή είναι αρμόδια στη συγκεκριμένηπόθεση; Θα μπορούσε επίσης η Επιτροπή να αναφέρει ποιες αρχές εφαρμόζονται στο θέμα αυτό;

2. Σύμφωνα με την ερμηνεία που δίδουν στο άρθρο 7, παράγραφος 1, της οδηγίας 94/25/ΕΚ(1) οι σουηδικές ναυτιλιακές αρχές, οι αρχές έχουν τηνποχρέωση να ελέγχουν τα προϊόντα αποκλειστικώς και μόνον πριν από τη διάθεσή τους στο εμπόριο ή κατά τη διάθεσή τους στο εμπόριο. Επιβεβαιώνει η Επιτροπή την ορθότητα της συγκεκριμένης ερμηνείας της οδηγίας; Εάν ναι, παρέχει το σήμα ΕΚ στους καταναλωτές την προστασία που απαιτείται βάσει της οδηγίας 94/25/ΕΚ;

(1) ΕΕ L 164 της 30.6.1994, σελ. 15.

Απάντηση του κ. Liikanen εξ ονόματος της Επιτροπής

(7 Σεπτεμβρίου 2000)

1. Στην περίπτωση στην οποία αναφέρεται το αξιότιμο μέλος, οπεύθυνος για τη συμμόρφωση του προϊόντος προς τη σχετική νομοθεσία είναι ο κατασκευαστής ή ο εξουσιοδοτημένος αντιπρόσωπός του στο κράτος μέλος στο οποίο το σκάφος διατέθηκε στο εμπόριο για πρώτη φορά.

Οι αρχές που εφαρμόζονται σε περίπτωση διαφοράς μεταξύ αγοραστή/πωλητή όσον αφορά την αγορά ενόςποτιθέμενου ελαττωματικού προϊόντος είναι εκείνες που αφορούν τη γενική ευθύνη του προϊόντος, σύμφωνα με τις κανονικές διαδικασίες του αστικού δικαίου που προβλέπει η σύμβαση.

Επιπλέον, εάν τα κατασκευαστικά ελαττώματα που αναφέρει το αξιότιμο μέλος είναι τέτοια ώστε το σκάφος δεν πληροί τις απαιτήσεις ασφάλειας που προβλέπει η οδηγία 94/25/ΕΚ του Κοινοβουλίου και του Συμβουλίου της 16ης Ιουνίου 1994 για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής(1), η εθνική αρχή που προβλέπεται στη νομοθεσία του κράτους μέλους στο οποίο το προϊόν διατέθηκε στο εμπόριο για πρώτη φορά μπορεί να προβλέψει μια ρήτρα διασφάλισης σύμφωνα με το άρθρο 7 της οδηγίας για τα σκάφη αναψυχής.

2. Όσον αφορά το δεύτερο ερώτημα του αξιότιμου μέλους σχετικά με την ερμηνεία του άρθρου 7 (1) της οδηγίας για τα σκάφη αναψυχής, η Επιτροπή επιβεβαιώνει ότι ο ρόλος των εθνικών αρχών εποπτείας της αγοράς, όπως ορίζουν οι οδηγίες της νέας προσέγγισης (συμπεριλαμβανομένης και της οδηγίας 94/25/ΕΚ), είναι να πραγματοποιεί ελέγχους όταν το προϊόν διατίθεται στο εμπόριο, αλλά πριν αρχίσει η χρήση του, ήτοι μόνο στο πλαίσιο της αλυσίδας διανομής. Δυστυχώς, η φράση κατά τη διάθεσή τους στο εμπόριο την οποία χρησιμοποίησε το αξιότιμο μέλος δεν είναι επαρκώς ακριβής ώστε να επιτρέψει στην Επιτροπή να αποφασίσει εάν η συγκεκριμένη ερμηνεία είναι ή όχι ορθή.

Σε οποιαδήποτε περίπτωση, όσον αφορά το σήμα ΕΚ, τίθεται από τον κατασκευαστή και συμβολίζει τη συμμόρφωση του προϊόντος με τις απαιτήσεις που επιβάλλει στον κατασκευαστή η οδηγία για τα σκάφη αναψυχής, βάσει του άρθρου 95 (πρώην άρθρο 100 Α)της συνθήκης ΕΚ, το οποίο προβλέπει έναψηλό επίπεδο προστασίας του καταναλωτή.

(1) ΕΕ L 164 της 30.6.1994, σελ. 15.